Kylie Masse

Kylie Jacqueline Masse (Windsor (Ontario), 1996ko urtarrilaren 18a) igerilari kanadarra da. 100 metro bizkar proban munduko txapelduna izan da birritan. 2016ko Olinpiar Jokoetan brontzezko domina eta 2020ko Olinpiar Jokoetan zilarrezko bi eta brontzezko bat irabazi zituen.

Ibilbidea 
2016. urtean bere jaioterrian jokaturiko igerileku laburreko munduko txaelketan zilarrezko bi domina eskuratu ondoren 2016ko Rioko Jokoetan hirugarrena izan zen Fu Yuanhui txinatarrarekin berdinduta. 

2017ko Budapesteko munduko txapelketan 100 metro bizkar proban txapelduna izan zen eta egindako 58.10 denbora munduko errekorra izan zen. Hurrengo Munduko txapelketa 2019an izan zen Hego Korean eta orduan ere txapelduna izan zen 10 metro bizkar proban.

2021ean Tokioko Olinpiar Jokoetan bigarrena izan zen 100 eta 200 metro bizkar estiloan, bietan ere Kaylee McKeown australiarra aurreratu zitzaion. Aipatzekoa da sailkapen probatan errekor olinpikoa hautsi zuela Kylie Massek. 4 × 100 m erreleboak medley proban hirugarren domina eskuratu zuen, brontzezkoa. Azken proba honetan ere Kaylee McKeownren selekzio australiarra izan zen garailea.

Nazioarteko palmaresa

Txapelketak

Markak 
 50 metro bizkarra - 27.64 (Budapest, 2017)
 100 metro bizkarra - 57.70 (Toronto, 2020)
 200 metro bizkarra - 55.59 (Tokio, 2021)

Erreferentziak

Kanpo estekak 

Kanadako igerilariak
2016ko Udako Olinpiar Jokoetako igerilariak
2016ko Udako Olinpiar Jokoetako dominadunak
2020ko Udako Olinpiar Jokoetako igerilariak
2020ko Udako Olinpiar Jokoetako dominadunak
Olinpiar Jokoetako dominadunak igeriketan